River of No Return

River of No Return (títol orichinal en anglés, en aragonés Río sin retorno, estrenau en Aragón con iste zaguer títol) ye una cinta de western romantico de cine estausunidense de l'anyo 1954 dirichida por Otto Preminger seguntes un guión de Frank Fenton basau en una historia de Louis Lanz (qui heba pillau la suya idea d'a cinta italiana Ladri di biciclette, de Vittorio De Sica en 1948), con una Banda Sonora Orichinal de Cyril J. Mockridge, una dirección de fotografía de Joseph LaShelley que fue producida por Stanley Rubinta la productora cinematografica Twentieth Century-Fox Film Corp., estando los actors principals d'a cinta Robert Mitchum, Marilyn Monroe, Tommy Rettig y Rory Calhoun.

A cinta se rodó en exteriors en dos parques nacionals d'a provincia d'Alberta en Canadá, os parques de Banff y Jasper; y s'ambienta en o nord-ueste d'Estaus Unius en 1875. Ye considerada unanimement como un western clasico, encara que mesmo Mitchum que Monroe, os actors protagonistas y que en ixas envueltas yeran dos grans estrelas de Hollywood, la rodoron por desichencias d'os suyos respectivos contractos con a productora y consideroron que lo guión yera masiau superficial.

 Argumento 
En 1875 en Idaho, en o nord-ueste d'Estaus Unius, Matt Calder ye un viduo que fa poquet que ha surtiu d'a garchola a on bi yera en haber matau a un hombre en esfender a un atro. Plega en una ciudat provisional formada por cabanyetas en rechira de su fillo Mark, de 9 anyadas. Matt heba deixau su fillo ta que lo cudiase a un conoixiu, pero iste l'ha albandonau y l'ha deixau con Kay, una cantaire de saloon. Cuan a la fin Matt troba a Mark, iste no lo conoixe, pero lo pai li fa la promesa d'una vida de caza, pesca y agricultura en a suya grancha y marchan chuntos enta ixa grancha.

Dimpués de que marchen lo novio de Kay, lo chugador de cartas Harry Weston li diz que han de marchar enta lo lugar de Council City ta inscribir-ie en o Rechistro d'a Propiedat a propiedat d'una mina que acaba de ganar en chugando a lo poquer y rematan marchando chuntos dencima d'una navata pero troban problemas en os rapedos cuan se troban amán d'a grancha de Matt y Matt y su fillo los rescatan. Alavez Harry quiere mercar o rifle y lo caballo de Matt ta plegar en Council City por tierra pero Matt se niega, en estar o solo rifle y lo solo caballo que poseye y en haber-ie en a redolada indios hostils. A respuesta de Harry ye noquiar-lo y robar-li fusil y caballo y marchar él, en deixando a Matt, a Mark y a Kay albandonaus chusto cuan i plegan os indios.

Sin armas y debant d'o periglo de l'ataque inminent d'os indios, nomás queda un camín ta fuyir: fer servir la navata y fuyir por o río, y los tres marchan tamién camín de Council City. Kay con l'asperanza de retrobar a lo suyo novio y Matt rondoniando la suya venganza contra qui los ha deixau albandonaus. Y los indios continan perseguindo-los. Poquet a poquet, en compartir a experiencia, Matt y Kay cambian as opinions que cadagún d'éls teneba de l'atro antes d'escomencipiar o viache.

 Elenco River of No Return en Internet Movie Database. 
 Actor  Papel  Notas  Robert Mitchum  Matt Calder   Marilyn Monroe  Kay Weston   Rory Calhoun  Harry Weston   Tommy Rettig  Mark Calder   Murvyn Vye  Dave Colby   Douglas Spencer  Sam Benson   Fred Aldrich  Buscador d'oro  No acreditau Claire Andre  Surrey Driver  No acreditada Hal Baylor  Choven rebelde  No acreditau Don Beddoe  Ben  No acreditau Phil Bloom  Buscador d'oro  No acreditau Buck Bucko  Bebedor en Council City  No acreditau Roy Bucko  Buscador d'oro  No acreditau Larry Chance  Choven rebelde  No acreditau John Cliff  Hombre lascivo  No acreditau Edmund Cobb  Barbero  No acreditau Cecil Combs  Buscador d'oro  No acreditau John Doucette  Hombre en o saloon  No acreditau Tex Driscoll  Buscador d'oro  No acreditau Geneva Gray  Bailarina  No acreditau Al Haskell  Conductor d'a dilichencia  No acreditau Chuck Hicks  Buscador d'oro  No acreditau Ed Hinton  Chugador  No acreditau George Huggins  Buscador d'oro  No acreditau Michael Jeffers  Buscador d'oro  No acreditau Dick Johnstone  Buscador d'oro  No acreditau Mitchell Kowall  Buscador d'oro  No acreditau Richard LaMarr  Buscador d'oro  No acreditau Anthony Lawrence  Choven rebelde  No acreditau Jarma Lewis  Bailarina en o saloon  No acreditau Jack Low  Buscador d'oro  No acreditau Hank Mann  Ciudadán de Council City  No acreditau Jack Mather  Repartidor de cartas  No acreditau Ann McCrea  Bailarina  No acreditau Harry Monty  Choven  No acreditau Fay Morley  Bailarín  No acreditau Charles Morton  Buscador d'oro  No acreditau Paul Newlan  Buscador d'oro  No acreditau Barbara Nichols  Bailarina sora  No acreditau Anton Northpole  Buscador d'oro  No acreditau George Patay  Bebedor en Council Bay  No acreditau Jack Perrin  Buscador d'oro  No acreditau Charles Perry  Buscador d'oro  No acreditau Joe Phillips  Buscador d'oro  No acreditau Ford Raymond  Buscador d'oro  No acreditau John Rice  Buscador d'oro  No acreditau Robert Robinson  Buscador d'oro  No acreditau John Roy  Buscador d'oro  No acreditau Danny Sands  Buscador d'oro  No acreditau Ralph Sanford  Cambrero  No acreditau Lucile Sewall  Colono  No acreditada Harry Seymour  Pianista  No acreditau Arthur Shields  Mosén en Tent City  No acreditau Cap Somers  Bebedor en Council City  No acreditau George Sowards  Bebedor en Council City  No acreditau Charles Sullivan  Buscador d'oro  No acreditau Jack Tornek  Buscador d'oro  No acreditau John Veitch  Choven rebelde  No acreditau Fred Walton  Buscador d'oro  No acreditau Bob Whitney  Bebedor en Council City  No acreditau Harry Wilson  Buscador d'oro  No acreditau Will Wright  Comerciant  No acreditau

 Producción 
 Preproducción 
Otto Preminger yera preparando-se ta l'estreno d'a suya cinta The Moon Is Blue cuan Darryl F. Zanuck, executivo d'a 20th Century Fox, li dició que heba estau designau ta dirichir River of No Return como parte d'o suyo contracto con ixe estudio. O productor Stanley Rubin, que ya teneba experiencia previa en a producción de westerns, preferiba que la dirichise directors con experiencia en o chenero, como William Wellman, Raoul Walsh u Henry King y li preocupaba que Preminger, a qui él consideraba como mas adecuau a cintas de cine negro u de cine de comedia sofisticada, no podese estar a l'altaria requerida ta dirichir una cinta d'una tematica tan propia d'a cultura estausunidense. O mesmo Preminger no teneba pas guaire intrés inicial dica que en leyó lo suyo guión y podió veyer que l'argumento teneba potencial. Preminger tamién aprobó la decisión d'asignar os papels protagonistas a Robert Mitchum y Marilyn Monroe, a qui ya se lis heban asignau ixos papels antes de decidir-se por Preminger como director. Foster Hirsch: Otto Preminger: The Man Who Would Be King, Nueva York, Alfred A. Knopf, 2007, pp. 202-203. ISBN 978-0-375-41373-5.

Zanuck decidió que la cinta se filmase en Cinemascope, asinas que en augmentó lo suyo presupuesto. A parte principal d'o rodache se faría en Canadá, en os parques nacionals de Banff y Jasper y en o laco Louise en a provincia canadiense d'Alberta y en o río Salmon en Idaho, a on realment s'ambienta la historia. Preminger y Rubin marchoron chuntos enta ixas redoladas ta buscar localizacions y mientres ixe viache Rubin podió veyer que, dillá d'a suya obligación contractual, Preminger sí que teneba un intrés real en a cinta.

 Rodache 
Elenco y equipo marchoron a finals de chunio de 1953 enta Calgary, dende on marchoron enta l'Hotel Banff Springs, en bel meyo d'o Parque Nacional Banff, que se convertió en la suya base mientres o rodache en Canadá.

Monroe portó en o set de rodache a Natasha Lytess, qui yera la suya entrenadora personal d'interpretación, y bien luego prencipioron os problemas entre ella y Preminger. Lytess daba a Monroe instruccions sobre cómo heba d'actuar radicalment contrarias a las que li daba Preminger, fendo por eixemplo que Monroe pronunciase cadaguna d'as silabas d'o suyo papel con un enfasi desacherau, dica que Preminger trucó a Rubin a la suya oficina en Los Angeles ta desichir que se fese fuera d'o rodache a Lytess, y iste accedió. Tanimientres, Monroe trucó directament a Zanuck y li dició que no continaría con o rodache dica que Lytes no bi tornase. Zanuck, en considerar que Monroe yera una actriz que podeba garantizar un buen recaudo ta la cinta, accedió y fació tornar-ie a Lytes. Preminger, que no yera conforme, amostró lo suyo malestar con Monroe dica la fin d'o rodache. Otto Preminger: An Autobiography, Nueva York, Doubleday 1977, pp.127-128. ISBN 0-385-03480-6.

Mientres o difícil rodache, Preminger tenió que lidiar con una frecuent plevia y con l'excesivo consumo d'alcol por parte de Robert Mitchum. Amás, Monroe se lesionó y cuasi s'orchega y no podió filmar mientres bels días, rodando finalment bella escena enchesada. Ta protecher o suyo vestiu mientres l'ensayo heba feito servir botas muit altas, que li plegaban dica lo peito y esbarriló, cayendo en o río y omplindo-se las suyas botas d'augua de modo que no podeba levantar-se d'aintro d'o río dica que corrioron a socorrer-la, torcendo-se la calcanyeta.

O choven Tommy Rettig yera o solo consuelo de Preminger, porque en respectaba la suya profesionalidat y mesmo l'aduyaba muitas vegadas a centrar a Monroe. Tanimientres, Lytess tamién escomencipió a interferir en a interpretación de Rettig en socavando la suya confianza y alavez Preminger reunió a tot l'elenco ta informar-lis d'o comportamiento de Lytess, trobando-se con que l'elenco principio a refirmar la suya petición de fer fuera a Lytess.

En primerías de setiembre l'equipo marchó enta Los Angeles ta filmar-ie as escenas d'interiors y planos d'as secuencias en o río, que se filmoron en un tanque d'augua y simultaniament, fendo servir dobles ta ixo, en o río Salmon d'Idaho a on ye ambientada la cinta. Monroe feba servir chancas y Preminger la evitava tot o que podeba.

Con tot y con ixo, Preminger consiguió rematar a cinta en o plazo previsto y sin superar o presupuesto que li heban fixau.

River of No Return estió una d'as primeras cintas en fer servir o truco d'o detonador de sangre ta simular un impacto real de bala con a consiguient emisión de sangre, encara que a sobén se gosa decir que la primer cinta en emplegar-lo estió Run of the Arrow, que no se filmó dica 1957. Tamién estió la primer cinta rodada en Canadá con o nuevo sistema de Cinemascope.

 Postproducción 
Mientres o proceso de postproducción d'a cinta, Preminger marchó enta Europa, deixando a l'editor Louis R. Loeffler y a Rubin o treballo de rematar-la y fer o montache cinematografico. Tenioron que clamar a Jean Negulesco ta que filmase bella escena complementaria. A visión d'as escenas en bruto confirmoron a primera opinión de Rubin de que Preminger no heba estau o director adecuau ta la cinta: consideró que Preminger no heba captau as esencias d'o western, que heba ignorau elementos clave d'a trama argumental y que heba filmau superficialment as escenas d'acción, en deixando-las con un aspecto escenificau y estatico; amás, en bellos casos no coincidiban as escenas filmadas en locación y en estudio. A experiencia de Preminger en ista cinta lo convenció de que no quereba tornar a dirichir como emplegau d'un estudio de cine y finalment pagó a la Fox 150.000 dólars ta cancelar o suyo contracto.

Posteriorment, Monroe afirmó que River of No Return yera la suya pior cinta, y Preminger la criticó de contino en cuantas entrevistas. No estió dica 1980 que no acceptó en una entrevista que Monroe s'heba deixau la pelleta en o suyo treballo en a cinta.

 Critica 
Bosley Crowther en The New York Times, afirmó que: Bosley Crowther: Four New Films Arrive; Marilyn Monroe Vs. Scenery at Roxy Science-Fiction Drama Bows at Paramount, en The New York Times, 1 de mayo de 1954.

En Fotogramas indican que: Río sin retorno en Fotogramas.

Quim Casas comenta que: Quim Casas: Películas clave del western, Ediciones Robinbook, S.L., Barcelona, 2007, ISBN 978-84-96222-88-5, p.111-112.

 Se veiga tamién 
 Cine en 1954.
 Cintas de 1954.

 Referencias 

 Vinclos externos 

  River of No Return en Internet Movie Database.
  River of No Return en AllMovie.
  River of No Return en TCM Movie Database.
  River of No Return en Rotten Tomatoes.
  /  River of No Return en FilmAffinity.
  River of No Return en l' American Film Institute Catalog de l'American Film Institute.
  River of No Return en Allociné.

Categoría:Cintas ambientadas en Idaho
Categoría:Cintas ambientadas en 1875
Categoría:Cintas con banda sonora orichinal de Cyril J. Mockridge
Categoría:Cintas con dirección de fotografía de Joseph LaShelle
Categoría:Cintas con guión de Frank Fenton
Categoría:Cintas con montache de Louis R. Loeffler
Categoría:Cintas d'Estaus Unius
Categoría:Cintas de cine de romance
Categoría:Cintas de western
Categoría:Cintas dirichidas por Otto Preminger
Categoría:Cintas en anglés
Categoría:Cintas en Cinemascope
Categoría:Cintas interpretadas por Marilyn Monroe
Categoría:Cintas interpretadas por Robert Mitchum
Categoría:Cintas interpretadas por Rory Calhoun
Categoría:Cintas interpretadas por Tommy Rettig
Categoría:Cintas producidas por Stanley Rubin
Categoría:Cintas rodadas en Alberta
Categoría:Cintas rodadas en Idaho
Categoría:Cintas rodadas en Los Angeles